Myn sluit | Netwerk24
Die Voorspoed-diamantmyn naby Kroonstad gaan sluit.
Dié besluit is geneem nadat 'n volledige en deur­sigtige proses gevolg is om die myn te verkoop; 'n geskikte koper kon egter nie gekry word nie, het die maatskappy Dinsdag (31/07) in 'n ver­klaring bekend gemaak.
Phillip Barton, uitvoerende hoof van De Beers Consolidated Mines (DBCM), 'n filiaal van De Beers, sê hul voorkeursaak tydens die verkoopproses was om die veiligheid en welstand van hul werknemers te verseker.
"Ons wou seker wees dat enige potensiële toekoms­tige operateur nie net die nodige tegniese en finansiële vermoë het nie, maar ook waardes wat met dié van DBCM ooreenstem," sê Barton.
Hulle kon nie 'n bieër kry wat aan al die vereistes voldoen nie en het "teen­sinnig besluit om die myn op 'n verantwoorde­like manier te sluit omdat dit nie meer ekonomies lewens­vatbaar is nie."
Die myn se lewensverwagting was sowat tien jaar toe dit in 2008 begin is.
Die departement van minerale bronne het gevra dat daar gekyk word of daar nie 'n maatskappy gevind kan word om die myn te bedryf nie.
"DBCM is nie gekant teen die departement se versoek om in die 30 dae van 1 Augustus af 'n proses te begin om 'n moontlike operateur vir die myn te vind nie," is die maatskappy se reaksie hierop.